ประจำเดือนมาไม่ปกติ มีวิธีคุมกำเนิดแบบใดบ้าง
สวัสดีค่ะ โต โต้การคุมกำเนิด (Contraception) มีได้หลายวิธีค่ะ-การนับหน้า 7 หลัง 7 คือการนับวันที่ปลอดภัยในการมีเพศสัมพันธ์ เหมาะกับคนที่มีรอบเดือนมาสม่ำเสมอ มาตรงรอบ 28-30 วัน ดังนั้น ถ้ารอบเดือนมาไม่ตรงจะมีโอกาสในการตั้งครรภ์สูงค่ะ-การกินยาคุมกำเนิด (Contraceptive pills) เป็นอีกทางเลือกที่ใช้ประสิทธิภาพในการคุมกำเนิดสูง แต่อาศัยวินัยในการรับประทานยา ทุกวัน ถ้าลืม อาจลดประสิทธิภาพของยาลง หลักการของยาคุมกำเนิด คือยับยั้งการตกไข่ค่ะ แต่เมื่อหยุดยาคุมกำเนิด ภายใน 1-3เดือน ไข่จะกลับมาตกตามปกติ เเต่ถ้ารอบเดือนมาไม่สม่ำเสมอ สามารถใช้ได้ค่ะ เเต่การเริ่มแผงเเรกเเนะนำให้มาพบเเพทย์ เพื่อวางเเผนในการเริ่มค่ะ ส่วนมากมักเริ่มภายใน 1-5 วันแรก นับจากวันเเรกของรอบเดือนค่ะ-การฉีดยาคุมกำเนิด สามารถเลือกใช้ได้ค่ะ โดยฉีดเข้ากล้าม ทุก 3 เดือน ค่ะ ข้อดีคือ ประจำเดือนจะค่อยๆน้อยลง จนสุดท้ายอาจไม่มีประจำเดือนมา เเต่อาจมีเลือดออกกระปริบกระปรอบได้ค่ะ-การฝังยาคุมกำเนิด (Implants) สามารถเลือกได้แบบ 3 ปี 5 ปี ค่ะ ซึ่งจะทำให้ประจำเดือนจะค่อยๆน้อยลง จนสุดท้ายอาจไม่มีประจำเดือนมา เมื่อครบกำหนดก็นำยาที่ฝังที่เเขนออกค่ะ-การใส่ห่วงอนามัย (Intrauterine device) สามารถคุมกำเนิดได้ 5 ปี หรือ 10 ปี ขึ้นกับชนิดที่เลือกใช้ค่ะ โดยต้องใส่โดยแพทย์ค่ะการเลือกแต่ละวิธีอาจต้องพิจารณาจากระยะเวลาที่ต้องการคุมกำเนิด ประจำเดือนในแต่ละเดือน โรคประจำตัว การวางแผนการตั้งครรภ์ในอนาคต เเนะนำให้มาปรึกษาสูตินรีเเพทย์ค่ะ